На основу члана 115. Статута Општине Владичин Хан („Службени гласник Града Врања“ број 4/19) Општинско веће Општине Владичин Хан дана 15.05.2019.године. даје

**ОБАВЕШТЕЊЕ**

**О САЗВАНОЈ ЈАВНОЈ РАСПРАВИ**

**О НАЦРТУ ОДЛУКЕ О ИЗМЕНИ И ДОПУНИ ОДЛУКЕ О БУЏЕТУ ОПШТИНЕ ВЛАДИЧИН ХАН**

 **ЗА 2019. ГОДИНУ**

Дана15.05.2019. године сазвана је јавна расправа о

- Нацрту Одлуке о измени и допуни одлуке о буџету Општине Владичин Хан за 2019. Годину (Ребаланс 1)

Позивају се сви заинтересовани грађани Општине Владичин Хан, правна лица са територије Општине Владичин Хан, средства јавног обавештавања и други субјекти да учествују на јавној расправи о нацрту Одлуке о измени одлуке о буџету Општине Владичин Хан за 2019. годину и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан најкасније до 31.05.2019. године до 09,00 часова или у писаном облику на самој јавној расправи.

Јавна расправа ће се одржати дана 31.05. 2019. године (петак) од 10,00 часова у великој сали Општине Владичин Хан, ул. Светосавска 1.

Јавна расправа ће се организовати као отворени састанак представника органа Општине, јавних служби са заинтересованим грађанима, представницима удружења грађана и средстава јавног обавештавања и другим заинтересованим субјектима.

Као учесници јавне расправе позивају се:

* Представници јавних предузећа чији је оснивач Општина Владичин Хан
* Представници установа чији је оснивач Општина Владичин Хан
* Председник Општине Владичин Хан
* Заменик председника Општине Владичин Хан
* Председница Скупштине општине Владичин Хан
* Заменик председника Скупштине општине Владичин Хан
* Начелник Општинске управе Општине Владичин Хан
* Општински правобранилац Општине Владичин Хан

У поступку јавне расправе нацрт Одлуке о измени и допуни одлуке о буџету Општине Владичин Хан за 2019. годину ће образлагати Бранка Милосављевић, руководилац Одељења за финансије и привреду Општинске управе Општине Владичин Хан.

Нацрт Одлуке о измени и допуни Одлуке о буџету Општине Владичин Хан за 2019. годину стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-59/1-2/19-III**

 **ПРЕДСЕДНИК,**

 **Горан Младеновић**